paragraph_text: Prva važnija dužnost mu je ona pomoćnika ministra unutarnjih poslova, u Sektoru policije (1991. – 2000.). Ujedno je bio član Državne komisije za UNPROFOR (1993.), predsjednik Komisije za izvanredne događaje u zračnom prometu (1993.) te zamjenik predsjednika Nacionalnog odbora za ostvarivanje programa uspostave povjerenja, ubrzanog povratka i normalizacije života na ratom stradalim područjima RH (1998.). Kasnije je član nadzornih odbora Društva za upravljanje športskim objektima Zagreb d.o.o. (2000. – 2007.), Gradskih groblja d.o.o. Zagreb (2006.) i ARZ-a d.o.o. Zagreb (2006. – 2007.), a od 2006. je direktor D centra d.o.o. Zagreb.